’n Sassa-skroef is steeds los | Netwerk24
’n Sassa-skroef is steeds los
Deur Pensioentrekker, Hercules 07 Augustus 2018 00:00
Sassa is allesbehalwe op dreef soos beweer word.
Ek en my eggenoot het op 3 Augustus ons pensioentoelaag by Shoprite, Daspoort, gaan trek. Die kassiere neem my kaart en die rekenaar wys ek kan R1 000 kry, R700 kort. Sy stel voor ons probeer weer, toe wys die rekenaar ek kan nog R600 kry. Ons probeer weer, maar ek moet die volgende dag kom vir die ander R100. Presies dieselfde gebeur met my eggenoot.
Die volgende dag gaan ek en die rekenaar laat net toe dat ek R35 kry en my eggenoot R40. M.a.w. tesame het ons R75 te min gekry. Dieselfde het met twee ander pare gebeur.
Ek wonder wat word van al die geld wat so van ons pen­sioentrekkers se toelae afgetrek word? Ek het verstaan geen aftrekkings word toegelaat nie.
By navraag is my vriendin meegedeel dat hulle die nuwe kaarte by die Poskantoor in Menlyn Mall kry. Hulle het van Centurion soontoe gery, net om te hoor hulle het nie nuwe kaarte beskikbaar nie.